พระวิสุทธิสมาจาร (ศรี พฺรหฺมโชติ)

พระวิสุทธิสมาจาร (เจ้าคุณศรี พฺรหฺมโชติ) อดีตเจ้าอาวาสวัดอ่างศิลา อดีตเจ้าคณะจังหวัดชลบุรี เกจิดังของอำเภอเมือง จังหวัดชลบุรี

**ประวัติ**
พระวิสุทธิสมาจาร หรือที่นิยมเรียกและเป็นที่รู้จักกันโดยทั่วไปว่า ท่านเจ้าคุณศรี วัดอ่างศิลา อดีตเจ้าคณะจังหวัดชลบุรี และเจ้าอาวาสวัดอ่างศิลา ท่านเป็นพระเถรานุเถระผู้ทรงคุณ ทั้งด้านพระเวทย์วิทยาคม การพัฒนา การปกครอง จึงเป็นที่เคารพศรัทธาของพุทธศาสนิกชนทุกหมู่เหล่าทั้งใกล้ไกลตลอดมา

ท่านมีนามเดิมว่า " ศรี " นามสกุล " ยูถะสุนทร " ท่านเกิดเมื่อวันศุกร์ ขึ้น 11 ค่ำ เดือน 6 ปีมะแมวันที่ 28 เมษายน พ.ศ. 2414 เวลาย่ำรุ่ง พื้นเพเป็นชาวตำบลอ่างศิลา อำเภอเมือง จังหวัดชลบุรี โดยกำเนิด เป็นบุตรของ นายทอง และ นางเอี่ยง ยูถะสุนทร มีพี่น้องทั้งหมด 7 คน ท่านเป็นบุตรคนที่ 3
#นายทศ ยูถะสุนทร
#นายทรัพย์ ยูถะสุนทร
#พระวิสุทธิสมาจาร (เจ้าคุณศรี ยูถะสุนทร)
#นายเทียน ยูถะสุนทร
#นายท้ง ยูถะสุนทร
#ขุนนฤมลอังการ (มอน ยูถะสุนทร)
#นายฮวด ยุถะสุนทร
เมื่อเจริญวัยควรจะได้รับการศึกษา บิดามารดาได้นำไปฝาก พระครูสุวรรณาทร (เที่ยง จนฺทรํษี) ผู้เป็นหลวงลุงที่วัดอ่างศิลา ศึกษาทั้งอักขรสมัย มูลกัจจายณ์ จนสามารถอ่านออกเขียนได้ จึงกลับมาช่วยคอบครัวประกอบอาชีพ

**อุปสมบท**
เมื่อท่านอายุได้ 20 ปี จึงเข้าพิธีอุปสมบท เมื่อวันพฤหัสบดีที่ 14 พฤษภาคม พ.ศ. 2434 ณ พัทธสีมาวัดอ่างศิลาใน (ปัจจุบันยุบรวมเป็นวัดเดียวกันแล้วเมื่อ ปี 2459)
- พระอุปัชฌาย์  พระอธิการ ยิ้ม ติสฺสเทว วัดอ่างศิลาใน อำเภอเมือง จังหวัดชลบุรี
- พระกรรมวาจาจารย์ พระอธิการ แสง จารุวณฺโณ วัดอ่างศิลาใน  อำเภอเมมือง จังหวัดชลบุรี
- พระอนุสาวนาจารย์ พระครูสุวรรณาทร (เที่ยง จนฺทรํษี)
ได้รับฉายาทางธรรมว่า " พฺรหฺมโชติ "
อยู่ปรนนิบัติรับใช้พระอุปัชฌาย์และพระอาจารย์ทั้งสอง ตลอดจนศึกษาพระธรรมวินัย ตลอดจนพุทธาคม วิปัสสนากัมมัฏฐาน และการทำผงทั้งห้า รวมถึงกสิณทั้งสิบ อักขรเลขยันต์ โหราศาสตร์ แพทย์แผนโบราณ

**งานปกครอง และสมณศักดิ์**
 พ.ศ.2449 อายุ 35 พรรษาที่ 15 รักษาการเจ้าอาวาส วัดอ่างศิลาใน- พ.ศ.2454 อายุ 40 พรรษาที่ 20 ได้รับแต่งตั้งเป็น เจ้าอาวาสวัดอ่างศิลาใน และเป็นพระอุปัชฌาย์- พ.ศ.2456 อายุ 42 พรรษาที่ 22 ได้รับแต่งตั้งเป็น เจ้าคณะอำเภอเมือง และได้รับพระราชทานสมณศักดิ์ที่ " พระครูสุนทรธรรมรส "- พ.ศ.2459 อายุ 45 พรรษาที่ 25 ได้รับแต่งตั้งเป็น รองเจ้าคณะจังหวัดชลบุรี และเป็นเจ้าคณะอำเภอบางพระ (ปัจจุบันคือ อำเภอศรีราชา) อีกตำแหน่งหนึ่ง- พ.ศ.2460 อายุ 46 พรรษาที่ 26 ได้รับแต่งตั้งเป็น ครูสอนนักธรรมชั้นตรี โท เอก สำนักเรียนวัดอ่างศิลา เป็นกรรมการตรวจประโยคนักธรรม ตรี โท เอก สนามสอบจังหวัดชลบุรี- พ.ศ.2462 อายุ 48 พรรษาที่ 28 ได้รับแต่งตั้งเป็น กรรมการตรวจประโยคนักธรรม ตรี โท เอก สนามสอบมณฑลปราจีนบุรี- พ.ศ.2466 อายุ 52 พรรษาที่ 32 ได้รับแต่งตั้งเป็น กรรมการตรวจประโยคนักธรรม ตรี โท เอก สนามสอบสนามหลวง กรุงเทพฯ- พ.ศ.2476 อายุ 62 พรรษาที่ 42 ได้รับแต่งตั้งเป็น เจ้าคณะอำเภอบางละมุง อีกตำแหน่งหนึ่ง- พ.ศ.2482 อายุ 68 พรรษาที่ 48 ได้รับแต่งตั้งเป็น เจ้าคณะจังหวัดชลบุรี ปกครองดูแลคณะสงฆ์อยู่เป็นเวลา 4 ปี (จึงลาออก เพราะท่านชราภาพ ขณะอายุได้ 72 ปี พ.ศ.2486)- พ.ศ.2495 อายุ 81 พรรษาที่ 61 ได้รับพระราชทานสมณศักดิ์เป็นพระราชาคณะที่ " พระวิสุทธิสมาจาร "

**มรณภาพ**
ท่านเจ้าคุณศรี วัดอ่างศิลา ได้มรณภาพ เมื่อวันที่ 4 สิงหาคม พ.ศ.2510 เวลา 23.00 น. รวมสิริอายุได้ 96 ปี 76 พรรษา

**อ้างอิง**

**แหล่งข้อมูลอื่น**
 ประวัติ เจ้าคุณศรี วัดอ่างศิลา - เดลินิวส์ ปี2557 date=2020-08-05 - ประวัติ เจ้าคุณศรี วัดอ่างศิลาfix-attempted=yes - ประวัติ วัดอ่างศิลา ชลบุรี- วัดอ่างศิลากรุแตกใต้ฐานรูปหล่าเจ้าคุณศรี วัดอ่างศิลา เมื่อวันที่ 25 มี.ค. 2550
หมวดหมู่:ภิกษุในสังกัดคณะสงฆ์มหานิกาย
หมวดหมู่:แม่กองธรรมสนามหลวง
หมวดหมู่:เจ้าคณะอำเภอ
หมวดหมู่:เจ้าคณะจังหวัดชลบุรี
หมวดหมู่:เจ้าอาวาส
หมวดหมู่:บุคคลจากอำเภอเมืองชลบุรี
หมวดหมู่:พระราชาคณะชั้นสามัญ